text:
 3.9.2015
 HU
 Az Európai Unió Hivatalos Lapja
 L 230/37
 AZ EGT VEGYES BIZOTTSÁG 231/2014 HATÁROZATA
 (2014. október 24.)
 az Európai Gazdasági Térségről szóló megállapodás XIII. mellékletének (Közlekedés) módosításáról [2015/1455]
 AZ EGT VEGYES BIZOTTSÁG,
 tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
 mivel:
 (1)
 A vezetőiengedély-kategóriák közötti egyenértékűségről szóló, 2014. március 20-i 2014/209/EU bizottsági határozatot (1) bele kell foglalni az EGT-megállapodásba.
 (2)
 A 2014/209/EU határozat hatályon kívül helyezi az EGT-megállapodásba foglalt, a vezetőiengedély-kategóriák közötti egyenértékűségről szóló, 2012. december 18-i 2013/21/EU bizottsági határozatot (2), amelyet ezért el kell hagyni az EGT-megállapodásból.
 (3)
 Az EGT-megállapodás XIII. mellékletét ezért ennek megfelelően módosítani kell,
 ELFOGADTA EZT A HATÁROZATOT:
 1. cikk
 Az EGT-megállapodás XIII. melléklete 24fb. pontja (2013/21/EU bizottsági határozat) szövegének helyébe a következő szöveg lép:
 „32014 R 0209: a Bizottság 2014. március 20-i 2014/209/EU határozata a vezetőiengedély-kategóriák közötti egyenértékűségről (HL L 120., 2014.4.23., 1. o.).”
 2. cikk
 A 2014/209/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
 3. cikk
 Ez a határozat 2014. november 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
 4. cikk
 Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
 Kelt Brüsszelben, 2014. október 24-én.
 az EGT Vegyes Bizottság részéről
 az elnök
 Kurt JÄGER
 (1) HL L 120., 2014.4.23., 1. o.
 (2) HL L 19., 2013.1.22., 1. o.
 (3) Alkotmányos követelmények fennállását nem jelezték.